text:
рози и карамфили, отговарящи на условията за премахване на тази тарифа:
 —
 ценовото ниво на вноса в Общността трябва да е най-малко 85 % от ценовото ниво в Общността за същите продукти и за същите периоди,
 —
 израелското ценово ниво се определя посредством регистриране на цените на внесените продукти на представителните пазари на внос в Общността,
 —
 общностното ценово ниво се базира на цените на производителите, регистрирани на представителните пазари на основните държави-членки производителки,
 —
 ценовите нива ще се регистрират на всеки две седмици и ще се определят чрез представителни количества. Настоящата разпоредба е валидна за цените на Общността и за цените на Израел,
 —
 както за цените на производител в Общността, така и за вносните цени на израелските продукти, трябва да се прави разлика между розите с голям цвят и с малък цвят, и между карамфилите с един цвят и с много цветове,
 —
 ако израелското ценово ниво за всеки вид продукт е под 85 % от ценовото ниво на Общността, тарифната преференция се спира. Общността възстановява тарифната преференция, когато бъде регистрирано израелско ценово ниво равно на 85 % или повече от ценовото ниво на Общността.
 Израел се задължава освен това да поддържа традиционното съотношение на търговията на рози и карамфили.Ако пазарът на Общността бъде нарушен вследствие на промяна в това съотношение, Общността си запазва правото да определи пропорциите съобразно традиционните търговски модели. В тези случаи се осъществява подходящ обмен на възгледи.Ще Ви бъда задължен, ако потвърдите, че Вашето правителство е съгласно със съдържанието на настоящото писмо.Моля приемете, уважаеми господине, моите най-дълбоки почитания.
 За Съвета на Европейския съюз
 Уважаеми господине,Имам честта да потвърдя получаването на Вашето писмо с днешна дата, което гласи следното:„Между Общността и Израел бе договорено следното:Протокол 1 предвижда премахване на митата за внос в Общността на цветя и цветни пъпки, отрязани, пресни, попадащи под подпозиция 0603 10 от Общата митническа тарифа и с произход от Израел, при спазване на ограничение от 19 500 тона.Израел се задължава да спазва посочените по-долу условия за внос в Общността на рози и карамфили, отговарящи на условията за премахване на тази тарифа:
 —
 ценовото ниво на вноса в Общността трябва да е най-малко 85 % от ценовото ниво в Общността за същите продукти и за същите периоди,
 —
 израелското ценово ниво се определя посредством регистриране на цените на внесените продукти на представителните пазари на внос в Общността,
 —
 общностното ценово ниво се базира на цените на производителите, регистрирани на представителните пазари на основните държави-членки производителки,
 —
 ценовите нива ще се регистрират на всеки две седмици и ще се определят чрез представителни количества. Настоящата разпоредба е валидна за цените на Общността и за цените на Израел,
 —
 както за цените на производител в Общността, така и за вносните цени на израелските продукти, трябва да се прави разлика между розите с голям цвят и с малък цвят, и между карамфилите с един цвят и с много цветове,
 —
 ако израелското ценово ниво за всеки вид продукт е под 85 % от ценовото ниво на Общността, тарифната преференция се спира. Общността възстановява тарифната преференция,


text:
когато бъде регистрирано израелско ценово ниво равно на 85 % или повече от ценовото ниво на Общността.
 Израел се задължава освен това да поддържа традиционното съотношение на търговията на рози и карамфили.Ако пазарът на Общността бъде нарушен вследствие на промяна в това съотношение, Общността си запазва правото да определи пропорциите съобразно традиционните търговски модели. В тези случаи се осъществява подходящ обмен на възгледи.Ще Ви бъда задължен, ако потвърдите, че Вашето правителство е съгласно със съдържанието на настоящото писмо.“Имам честта да потвърдя, че моето правителство е съгласно със съдържанието на Вашето писмо.Моля приемете, уважаеми господине, моите най-дълбоки почитания.
 За правителството на Израел
 СПОРАЗУМЕНИЕ ПОД ФОРМАТА НА РАЗМЯНА НА ПИСМАмежду Общността и Израел относно изпълнението на споразуменията от Уругвайския кръгУважаеми господине,Споразумението, постигнато между Европейската общност и Израел, не съдържа никакви разпоредби относно новия режим, прилаган за внос на портокали в Общността. Страните ще продължат преговорите по този въпрос, за да намерят решение преди началото на 1995/1996 пазарна година, тоест 1 декември. В този контекст Общността се съгласи Израел да не бъде третиран по-малко благоприятно от другите средиземноморски партньори.Към 1 декември 1995 г., ако не бъде постигнато съгласие относно входната цена за портокали, Общността ще вземе всички необходими мерки, за да гарантира на Израел адекватна и приемлива цена за двете страни, което ще позволи вноса на 200 000 тона портокали от Израел — цифра, която означава намаление от 30 % спрямо актуалната тарифна квота за тон портокали от Израел.Освен това Общността ще приеме подходящи мерки, които да позволят вноса в Общността на традиционни израелски, невключени в приложение II преработени селскостопански продукти, включени в отстъпките в новото споразумение.Аналогично, ако е необходимо, Израел ще вземе успоредни мерки, за да гарантира вноса на традиционно изнасяни от Общността селскостопански продукти за сезон 1995/1996 г.Ще Ви бъда благодарен, ако бъдете така любезен да ме информирате, дали израелското правителство е съгласно със съдържанието на настоящото писмо.Моля приемете, уважаеми господине, моите най-дълбоки почитания.
 За Съвета на Европейския съюз
 Уважаеми господине,Имам честта да потвърдя получаването на Вашето писмо на днешна дата, което гласи, както следва:
 „Споразумението, постигнато между Европейската общност и Израел, не съдържа никакви разпоредби относно новия режим, прилаган за внос на портокали в Общността. Страните ще продължат преговорите по този въпрос, за да намерят решение преди началото на 1995/1996 пазарна година, тоест 1 декември. В този контекст Общността се съгласи Израел да не бъде третиран по-малко благоприятно от другите средиземноморски партньори.
 Към 1 декември 1995 г., ако не бъде постигнато съгласие относно входната цена за портокали, Общността ще вземе всички необходими мерки, за да гарантира на Израел адекватна и приемлива цена за двете страни, което ще позволи вноса на 200 000 тона портокали от Израел — цифра, която означава намаление от 30 % спрямо актуалната тарифна квота за тон портокали от Израел.
 Освен това Общността ще приеме подходящи мерки, които да позволят вноса в Общността на традиционни израелски, невключени в приложение II преработени селскостопански продукти, включени в отстъпките в новото споразумение.
 Аналогично, ако е необходимо, Израел ще вземе успоредни мерки, за да гарантира вноса на традиционно изнасяни от Общността

type: contracts

jurisdiction: EU


text:
селскостопански продукти за сезон 1995/1996 г.
 Ще Ви бъда благодарен, ако бъдете така любезен да ме информирате, дали израелското правителство е съгласно със съдържанието на настоящото писмо.“
 Имам честта да потвърдя, че моето правителство е съгласно със съдържанието на Вашето писмо.Моля приемете, уважаеми господине, моите най-дълбоки почитания.
 За правителството на Израел
 ДЕКЛАРАЦИИ НА ЕВРОПЕЙСКАТА ОБЩНОСТДекларация на Европейската общност относно кумулирането на произход (член 28)В съответствие с политическото развитие, ако и когато Израел и една или няколко други средиземноморски страни сключат споразумения за установяване на свободна търговия между тях, Европейската общност е готова да осъществи кумулиране на произход в търговските си договорености с тези страни.Декларация на Европейската общност относно адаптирането на правилата за произход (член 28)В рамките на продължаващия процес по хармонизиране на правилата за произход, приложим между Общността и други трети страни, Общността може в бъдеще да представи на Съвета за асоцииране измененията в протокол 4, които може да се необходими.Декларация на Европейската общност относно член 36Общността декларира, че до приемането от Съвета за асоцииране на правилата за изпълнение относно честната конкуренция, посочени в член 36, параграф 2, в контекста на тълкуването на член 36, параграф 1 Общността ще оценява всяка практика, която противоречи на посочения член, на основата на критериите, получени от правилата, съдържащи се в членове 85, 86 и 92 от Договора за създаване на Европейската общност, а за продукти, които са предмет на Договора за създаване на Европейската общност за въглища и стомана – от тези, съдържащи се в членове 65 и 66 от посочения договор и правилата на Общността относно държавните помощи, включително вторичното законодателство.По отношение на селскостопанските продукти, посочени в дял II, глава 3, Общността ще оценява всяка практика, която противоречи на член 36, параграф 1, i), съгласно критериите, установени от Общността на базата на членове 42 и 43 от Договора за създаване на Европейската общност, и по-специално тези, установени в Регламент No 26 на Съвета от 1962 г.Декларация на Европейската общност относно икономическото сътрудничество (дял VI)Израел ще продължава да отговаря на условия за финансиране от бюджета на Общността по програми за регионално сътрудничество в средиземноморския и други съответни хоризонтални бюджетни редове. Израел ще продължава да се ползва от правото да получава заеми от Европейската инвестиционна банка (ЕИБ), давани по хоризонталната средиземноморска кредитна линия.ДЕКЛАРАЦИЯ НА ИЗРАЕЛДекларация на Израел относно член 65Израел подчертава, че в дискусиите, водещи до решението на Съвета за асоцииране, посочено в член 65, параграф 1, ще повдигне въпроса относно приемането на разпоредби за избягване на двойните вноски по отношение на работници от едната страна, които живеят на територията на другата страна по споразумението.


text:
 22.5.2014
 BG
 Официален вестник на Европейския съюз
 L 154/40
 РЕШЕНИЕ НА СЪВМЕСТНИЯ КОМИТЕТ НА ЕИП
 No 237/2013
 от 13 декември 2013 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) No 391/2013 на Комисията от 3 май 2013 г. за установяване на обща схема за таксуване на аеронавигационното обслужване (1) следва да бъде включен в Споразумението за ЕИП.
 (2)
 Регламент за изпълнение (ЕС) No 391/2013 отменя от 1 януари 2015 г. Регламент (ЕО) No 1794/2006 на Комисията (2), който е включен в Споразумението за ЕИП и който съответно следва да бъде заличен от Споразумението за ЕИП от 1 януари 2015 г.
 (3)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение XIII към Споразумението за ЕИП се изменя, както следва:
 1.
 След точка 66цл (Регламент за изпълнение (ЕС) No 1207/2011 на Комисията) се вмъква следната точка:
 „66цм.
 32013 R 0391: Регламент за изпълнение (ЕС) No 391/2013 на Комисията от 3 май 2013 г. за установяване на обща схема за таксуване на аеронавигационното обслужване (ОВ L 128, 9.5.2013 г., стр. 31).“
 2.
 Текстът на точка 66цг (Регламент (ЕО) No 1794/2006 на Комисията) се заличава от 1 януари 2015 г.
 Член 2
 Текстовете на Регламент за изпълнение (ЕС) No 391/2013 на исландски и норвежки език, които се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 14 декември 2013 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (3), или на датата, на която влиза в сила Решение на Съвместния комитет No 228/2013 от 13 декември 2013 г. (4), ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 декември 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 128, 9.5.2013 г., стр. 31.
 (2) ОВ L 341, 7.12.2006 г., стр. 3.
 (3) Без отбелязани конституционни изисквания.
 (4) Вж. страница 25 от настоящия брой на Официален вестник.


text:
 20.5.2014
 BG
 Официален вестник на Европейския съюз
 L 150/234
 ПРЕВОД
 ПРОТОКОЛ ОТ НАГОЯ
 за достъпа до генетични ресурси и справедливата и равноправна подялба на ползите, произтичащи от тяхното използване, към Конвенцията за биологичното разнообразие
 СТРАНИТЕ ПО НАСТОЯЩИЯ ПРОТОКОЛ,
 В КАЧЕСТВОТО СИ на страни по Конвенцията за биологичното разнообразие, наричана по-долу „конвенцията“,
 ПРИПОМНЯЙКИ, че справедливата и равноправна подялба на ползите, произтичащи от използването на генетични ресурси, е една от трите основни цели на конвенцията и ПРИЗНАВАЙКИ, че настоящият протокол е насочен към постигането на тази цел в рамките на конвенцията,
 ПОТВЪРЖДАВАЙКИ отново суверенните права на държавите върху техните природни ресурси и в съответствие с разпоредбите на конвенцията,
 ПРИПОМНЯЙКИ освен това член 15 от конвенцията,
 ПРИЗНАВАЙКИ важния принос на трансфера на технологии за устойчивото развитие и сътрудничеството за изграждането на научноизследователския и иновативен капацитет за добавянето на стойност към генетичните ресурси в развиващите се страни в съответствие с членове 16 и 19 от конвенцията,
 ПРИЗНАВАЙКИ, че обществената осведоменост относно икономическата стойност на екосистемите и биологичното разнообразие и справедливата и равноправна подялба на тази икономическа стойност с опазващите биологичното разнообразие са основни стимули за опазване на биологичното разнообразие и устойчивото използване на неговите компоненти,
 ПРИЗНАВАЙКИ потенциалната роля и принос на достъпа до генетични ресурси и подялбата на ползите от тях за опазването и устойчивото използване на биологичното разнообразие, за изкореняването на бедността и осигуряването на устойчивост на околната среда, а оттам и за постигането на Целите на хилядолетието за развитие,
 ПРИЗНАВАЙКИ връзката между достъпа до генетични ресурси и справедливата и равноправна подялба на ползите от използването им,
 ПРИЗНАВАЙКИ значението на гарантирането на правна сигурност по отношение на достъпа до генетични ресурси и справедливата и равноправна подялба на ползите, произтичащи от използването им,
 ПРИЗНАВАЙКИ ОСВЕН ТОВА значението на насърчаването на равноправието и справедливостта при договарянето на взаимноизгодни условия между доставчиците и ползвателите на генетични ресурси,
 ПРИЗНАВАЙКИ СЪЩО важната роля на жените при достъпа до генетични ресурси и подялбата на ползите и ПОТВЪРЖДАВАЙКИ необходимостта от пълноценно участие на жените на всички равнища на разработване и прилагане на политиките за опазване на биологичното разнообразие,
 РЕШЕНИ да продължат да подкрепят ефективното прилагане на разпоредбите на конвенцията относно достъпа и подялбата на ползите,
 ПРИЗНАВАЙКИ, че е необходимо новаторско решение за справедливата и равноправна подялба на ползите, произтичащи от използването на генетични ресурси и свързаните с тях традиционни знания в трансгранични ситуации, както и такива, в които е невъзможно да се предостави или получи предварително информирано съгласие,
 ПРИЗНАВАЙКИ значението на генетичните ресурси за сигурността на прехраната, общественото здраве, опазването на биологичното разнообразие, както и смекчаването на измененията на климата и адаптирането към тях,
 ПРИЗНАВАЙКИ спецификата на биологичното разнообразие в селското стопанство, характерните му особености и проблемите, изискващи специфични решения,
 ПРИЗНАВАЙКИ взаимната зависимост на всички държави по отношение на генетичните ресурси за прехрана и земеделие, както и особеното им естество и значение за постигането на сигурност на прехраната в световен план и устойчиво развитие на селското стопанство в контекста на облекчаването на бедността и адаптирането към измененията на климата, и признавайки фундаменталната роля на Международния договор за растителни генетични


text:
ресурси за прехрана и земеделие и на Комисията за генетични ресурси за прехрана и земеделие в тази връзка към Организацията по прехрана и земеделие,
 ВЗЕМАЙКИ ПРЕДВИД Международните здравни правила (2005 г.) на Световната здравна организация и значимостта на осигуряването на достъп до човешки патогени за целите на готовността и планирането на ответни действия в областта на общественото здраве,
 ПРИЗНАВАЙКИ текущата работа на други международни форуми във връзка с достъпа и подялбата на ползите,
 ПРИПОМНЯЙКИ многостранната система за достъп и подялба на ползите, установена в рамките на Международния договор за растителни генетични ресурси за прехрана и земеделие, разработен в съответствие с конвенцията,
 ПРИЗНАВАЙКИ, че международните инструменти, свързани с достъпа и подялбата на ползите, следва да се допълват взаимно с оглед постигането на целите на конвенцията,
 ПРИПОМНЯЙКИ актуалността на член 8, буква j) от конвенцията, който се отнася до традиционните знания, свързани с генетичните ресурси, и до справедливата и равноправна подялба на ползите, произтичащи от използването на тези знания,
 ОТБЕЛЯЗВАЙКИ взаимовръзката между генетичните ресурси и традиционните знания, тяхната неразделна същност за коренните и местните общности, значението на традиционните знания за опазването на биологичното разнообразие и устойчивото използване на компонентите му, както и за устойчивата прехрана на тези общности,
 ПРИЗНАВАЙКИ разнообразието от обстоятелства, при които коренните и местни общности опазват или притежават традиционните знания, свързани с генетичните ресурси,
 БЕЗ ДА ЗАБРАВЯТ, че коренните и местни общности имат правото да определят законните носители на своите традиционни знания, свързани с генетичните ресурси, в рамките на съответната общност,
 ПРИЗНАВАЙКИ освен това неповторимите обстоятелства, при които традиционните знания, свързани с генетичните ресурси, се пазят в отделните държави в устна, писмена или друга форма, и които отразяват богатото им културно наследство, имащо значение за опазването и устойчивото използване на биологичното разнообразие,
 ИМАЙКИ ПРЕДВИД Декларацията на ООН за правата на коренното население и
 ПОТВЪРЖДАВАЙКИ, че нищо в настоящия протокол не може да бъде тълкувано в смисъл, ограничаващ или отменящ съществуващите права на коренните и местните общности,
 СЕ СПОРАЗУМЯХА ЗА СЛЕДНОТО:
 Член 1
 Цел
 Целта на настоящия протокол е справедливата и равноправна подялба на ползите, произтичащи от използването на генетични ресурси, включително чрез подходящ достъп до генетични ресурси и подходящ трансфер на съответните технологии, като се вземат предвид всички права върху тези ресурси и технологии, и чрез подходящо финансиране, като по този начин се допринася за опазването на биологичното разнообразие и устойчивото използване на неговите компоненти.
 Член 2
 Използвани термини
 По отношение на настоящия протокол се прилагат термините, определени в член 2 от конвенцията. Освен това за целите на настоящия протокол:
 а)
 „Конференция на страните“ означава Конференция на страните по конвенцията;
 б)
 „конвенция“ означава Конвенцията за биологичното разнообразие;
 в)
 „използване на генетични ресурси“ означава извършване на научноизследователска и развойна дейност върху генетичния и/или биохимичния състав на генетичните ресурси, включително чрез прилагането на биотехнологии, както е определено в член 2 от конвенцията;
 г)
 „биотехнология“ съгласно определението в член 2 от конвенцията означава всяко технологично приложение, при което се използват биологични системи, живи организми или техни производни за реализиране или модифициране на продукти или процеси с конкретна полезност;
 д)
 „производно“ означава съществуващо


text:
в естествен вид биохимично съединение, произтичащо от генната експресия или метаболизма на биологични или генетични ресурси, дори ако не съдържа функционални единици на наследственост.
 Член 3
 Обхват
 Настоящият протокол се прилага за генетични ресурси, попадащи в обхвата на член 15 от конвенцията и ползите, възникващи от използването на такива ресурси. Настоящият протокол се прилага и за традиционните знания, свързани с генетичните ресурси в приложното поле на конвенцията, и за ползите, произтичащи от използването на такива знания.
 Член 4
 Връзка с международни споразумения и инструменти
 1. Разпоредбите на настоящия протокол не засягат правата и задълженията на никоя страна, произтичащи от всяко съществуващо международно споразумение, освен в случаите, когато упражняването на тези права и задължения би довело до сериозна вреда или заплаха за биологичното разнообразие. Настоящият параграф няма за цел да установи йерархия между протокола и други международни инструменти.
 2. Нищо в настоящия протокол не възпрепятства страните да разработват и прилагат други международни споразумения в областта, включително други специализирани споразумения за достъп и подялба на ползите, ако те са в подкрепа, а не в противоречие с целите на конвенцията и настоящия протокол.
 3. Настоящият протокол се прилага във взаимно допълване с други международни инструменти, свързани с него. Следва да се обърне дължимото внимание на полезната текуща работа и на практики в рамките на такива международни инструменти и съответните международни организации, при условие, че те са в подкрепа, а не в противоречие на целите на конвенцията и настоящия протокол.
 4. Настоящият протокол е инструментът за прилагане на разпоредбите на конвенцията по отношение на достъпа и подялбата на ползите. Когато се прилага специализиран международен инструмент относно достъпа и подялбата на ползите, който е в съответствие, а не в противоречие с целите на конвенцията и настоящия протокол, настоящият протокол не се прилага спрямо страната или страните по специализирания инструмент по отношение на конкретния генетичен ресурс, попадащ в обхвата и използван за целите на този инструмент.
 Член 5
 Справедлива и равноправна подялба на ползите
 1. Съгласно член 15, параграфи 3 и 7 от конвенцията ползите, произтичащи от използването на генетични ресурси, както и последващите приложения и търговското разпространение се поделят справедливо и равноправно със страната, осигуряваща тези ресурси, т.е. държавата на произход на тези ресурси или страна, която ги е придобила в съответствие с конвенцията. Тази подялба се осъществява на базата на взаимноизгодни условия.
 2. Всяка страна предприема подходящи законодателни, административни или политически мерки, за да гарантира, че ползите, произтичащи от използването на генетични ресурси, притежавани от коренни и местни общности в съответствие с националното законодателство, установяващо правата на тези коренни и местни общности върху генетичните ресурси, се поделят справедливо и равноправно с въпросните общности на основата на взаимноизгодни условия.
 3. За целите на прилагането на параграф 1 от настоящия член всяка страна предприема необходимите законодателни, административни или политически мерки.
 4. Ползите могат да бъдат парични и непарични, включително, но не единствено изброените в приложението.
 5. Всяка страна предприема съответните законодателни, административни или политически мерки, за да може ползите, произтичащи от използването на традиционните знания, свързани с генетичните ресурси, да се поделят справедливо и равноправно с


text:
коренните и местните общности, притежаващи тези знания. Тази подялба се осъществява въз основа на взаимноизгодни условия.
 Член 6
 Достъп до генетични ресурси
 1. При упражняването на суверенни права върху природни ресурси, и в съответствие с националното законодателство или нормативните изисквания за достъп и подялба на ползите, достъпът до генетични ресурси с цел тяхното използване подлежи на предварително информирано съгласие от страната, която предоставя такива ресурси, т.е. тяхната държава на произход или страна, която ги е придобила в съответствие с конвенцията, освен ако тази страна не е определила друго.
 2. В съответствие с националното си законодателство всяка страна предприема необходимите мерки с цел да се гарантира, че за достъпа до генетични ресурси е налице предварителното информирано съгласие или одобрение, както и участието на коренните и местните общности, когато са установени техните права за предоставяне на достъп до такива ресурси.
 3. Съгласно параграф 1 от настоящия член всяка страна, която изисква предварително информирано съгласие, предприема подходящи законодателни, административни или политически мерки, за да:
 а)
 предостави правна сигурност, яснота и прозрачност на националното законодателство или нормативните изисквания за достъп и подялба на ползите;
 б)
 осигури справедливи и обективни правила и процедури за оценка на генетичните ресурси;
 в)
 предостави информация относно начина за кандидатстване за предварително информирано съгласие;
 г)
 гарантира издаването на ясно и прозрачно писмено решение от компетентен национален орган, взето по икономически ефективен начин и в разумни срокове;
 д)
 осигури в момента на достъпа издаването на разрешително или негов еквивалент като доказателство за решението да се предостави предварително информирано съгласие и за договарянето на взаимноизгодни условия, и съответно да уведоми Механизма за обмен на информация по достъпа и подялбата на ползите;
 е)
 определи критерии и/или процедури за получаване на предварително информирано съгласие или одобрение и за участие на коренните и местните общности в процедурите за достъп до генетичните ресурси, където е необходимо и ако се изисква от националното законодателство; както и
 ж)
 установи ясни правила и процедури за изискване и договаряне на взаимноизгодни условия. Тези условия се оформят в писмен вид и могат да включват, inter alia:
 i)
 клауза за уреждане на спорове;
 ii)
 условия за подялба на ползите, включително и по отношение на правата на интелектуална собственост;
 iii)
 условия за последващо използване от трети страни, ако има такова; както и
 iv)
 условия за промяна на намерение, където е приложимо.
 Член 7
 Достъп до традиционни знания, свързани с генетичните ресурси
 В съответствие с националното законодателство всяка страна предприема необходимите мерки, за да гарантира, че традиционните знания, свързани с генетичните ресурси, притежавани от коренни и местни общности, са достъпни при наличие на предварително и информирано съгласие или одобрение и участие на коренните и местните общности, както и при постигане на взаимноизгодни условия.
 Член 8
 Специални съображения
 В процеса на изготвяне и прилагане на своето законодателство или нормативните си изисквания, регулиращи достъпа и подялбата на ползите, всяка от страните:
 а)
 създава условия за насърчаване и подкрепа на научните изследвания, допринасящи за опазването и устойчивото използване на биологичното разнообразие, по-специално в развиващите се страни, включително чрез опростени мерки за предоставяне на достъп за нетърговски научноизследователски


text:
цели, като взема предвид необходимостта от промяна на намерението за такива изследвания;
 б)
 отделя дължимото внимание в случаи на реална и непосредствена опасност от увреждане на здравето на хора, животни или растения съгласно националните или международни определения. Договарящите страни могат да вземат предвид необходимостта от ускорен достъп до генетични ресурси и своевременна справедлива и равноправна подялба на ползите, произтичащи от използването им, включително осигуряване на достъпно лечение за нуждаещите се, особено в развиващите се страни;
 в)
 взема под внимание значението на генетичните ресурси за прехраната и селското стопанство и особената им роля за сигурността на прехраната.
 Член 9
 Принос за опазването и устойчивото използване
 Страните насърчават ползвателите и доставчиците да насочват ползите, произтичащи от използването на генетични ресурси, към опазването на биологичното разнообразие и устойчивото използване на неговите компоненти.
 Член 10
 Глобален многостранен механизъм за подялба на ползите
 Страните проучват необходимостта и условията за функциониране на глобален многостранен механизъм за подялба на ползите, който да урежда въпросите на справедливата и равноправна подялба на ползите, произтичащи от използването на генетични ресурси, и свързаните с тях традиционни познания, възникващи в трансгранични случаи или такива, в които е невъзможно да се предостави или получи предварително информирано съгласие. Ползите, поделяни чрез този механизъм от ползвателите на генетичните ресурси и традиционните знания, свързани с тях, се използват за подпомагане на опазването на биологичното разнообразие и устойчивото използване на компонентите му в глобален мащаб.
 Член 11
 Трансгранично сътрудничество
 1. В случаи, когато едни и същи генетични ресурси се намират в естествените си местообитания на територията на повече от една страна, тези страни полагат усилия да си сътрудничат, както е уместно, с участието на съответните коренни и местни общности, с цел прилагането на настоящия протокол.
 2. Когато едни и същи традиционни знания, свързани с генетични ресурси, се споделят от една или повече коренни и местни общности в няколко страни, тези страни полагат усилия да си сътрудничат, както е уместно, при включването на съответните коренни и местни общности, с оглед постигане на целта на настоящия протокол.
 Член 12
 Традиционни знания, свързани с генетичните ресурси
 1. При изпълнение на задълженията си по настоящия протокол и в съгласие с националното си законодателство страните вземат предвид обичайното право и, когато е приложимо, протоколите и процедурите на коренните и местните общности по отношение на традиционните знания, свързани с генетичните ресурси.
 2. С активното участие на съответните коренни и местни общности страните установяват механизми за информиране на потенциалните ползватели на традиционни знания, свързани с генетичните ресурси, относно техните задължения, включително мерките за изпълнението им, предвидени от механизма за обмен на информация относно достъпа до такива знания и справедливата и равноправна подялба на ползите, произтичащи от използването им.
 3. Страните полагат необходимите усилия за подкрепа на разработването от страна на коренните и местни общности, включително и на жените в тях, на:
 а)
 общностни протоколи за достъп до традиционни знания, свързани с генетичните ресурси, и справедливата и равноправна подялба на ползите, произтичащи от използването на такива знания;
 б)
 минимални изисквания за взаимноизгодни условия, осигуряващи справедливата и равноправна подялба на ползите, произтичащи от използването на традиционните


text:
знания, свързани с генетичните ресурси; както и
 в)
 примерни договорни клаузи за подялба на ползите, произтичащи от използването на традиционните знания, свързани с генетичните ресурси.
 4. При прилагането на настоящия протокол страните, доколкото е възможно, не ограничават обичайното използване и обмен на генетични ресурси и свързани с тях традиционни знания в и между коренни и местни общности в съответствие с целите на конвенцията.
 Член 13
 Национални координатори и компетентни органи
 1. Всяка страна определя национален координатор за достъп и подялба на ползите. Националният координатор предоставя следната информация:
 а)
 за кандидати, желаещи достъп до генетични ресурси — информация за процедурите за получаване на предварително информирано съгласие и за установяване на взаимноизгодни условия, включително подялба на ползите;
 б)
 за кандидати, желаещи достъп до традиционни знания, свързани с генетични ресурси, когато е възможно — информация за процедурите за получаване на предварително информирано съгласие или одобрение и участие, според конкретния случай, на коренните и местните общности и за установяване на взаимноизгодни условия, включително подялба на ползите; както и
 в)
 информация за компетентните национални органи, съответните коренни и местни общности и съответните заинтересовани страни.
 Националният координатор отговаря за връзките със секретариата.
 2. Всяка страна определя един или повече компетентни национални органи за достъп и подялба на ползите. Компетентните национални органи, в съответствие с приложимите национални законодателни, административни или политически мерки, отговарят за предоставянето на достъп или, доколкото е приложимо, за издаването на писмено потвърждение, че изискванията за достъп са изпълнени, както и за предоставянето на консултации относно приложимите процедури и изискванията за получаване на предварително информирано съгласие и постигането на взаимноизгодни условия.
 3. Всяка страна може да определи един и същ орган за изпълнение на функциите както на координатор, така и на компетентен национален орган.
 4. Всяка страна предоставя на секретариата данните за контакт с националния координатор и националния компетентен орган или органи не по-късно от датата на влизане в сила на настоящия протокол по отношение на нея. Когато дадена страна е определила повече от един национален компетентен орган, тя изпраща на секретариата, заедно с уведомлението за тях, и информация за съответните отговорности на тези компетентни органи. По възможност тази информация трябва да посочва най-малкото кой е компетентният орган, отговорен за търсените генетични ресурси. Всяка страна незабавно уведомява секретариата за всички промени, свързани с определянето на националния координатор или с данните за контакт, или задълженията на компетентния ѝ орган или органи.
 5. Секретариатът предоставя достъп до информацията, получена в съответствие с параграф 4 от настоящия член, чрез механизма за обмен на информация за достъпа и подялбата на ползите.
 Член 14
 Механизъм за обмен на информация за достъпа и подялбата на ползите
 1. В съответствие с член 18, параграф 3 от конвенцията се създава механизъм за обмен на информация за достъпа и подялбата на ползите. Той служи като средство за обмен на информация за достъпа и подялбата на ползите. По-специално, той осигурява достъп до информация, предоставена от всяка страна, свързана с прилагането на настоящия протокол.
 2. Без да се накърнява защитата на поверителната информация, всяка страна предоставя на механизма за обмен на информация за достъпа и


text:
подялбата на ползите всяка информация, изисквана по силата на настоящия протокол, както и информация, изисквана съгласно решенията на Конференцията на страните, изпълняваща функциите на събрание на страните по настоящия протокол. Тази информация включва:
 а)
 законодателни, административни и политически мерки за достъпа и подялбата на ползите;
 б)
 информация за националния координатор и националния компетентен орган или органи; както и
 в)
 разрешителни или техен еквивалент, издадени в момента на достъп като доказателство за решението за предоставяне на предварително информирано съгласие и за установяване на взаимноизгодни условия.
 3. Допълнителната информация, ако е налична и когато е уместно, може да включва:
 а)
 съответни компетентни органи на коренните и местните общности, както и друга информация, доколкото е решено да бъде включена;
 б)
 примерни договорни клаузи;
 в)
 методи и инструменти, създадени за наблюдение на генетични ресурси; както и
 г)
 етични кодекси и най-добри практики.
 4. Условията за дейността на механизма за обмен на информация за достъпа и подялбата на ползите, включително докладите за работата му, се обсъждат и приемат от Конференцията на страните, изпълняваща функциите на събрание на страните по настоящия протокол, на първото ѝ заседание, след което редовно се преразглеждат.
 Член 15
 Съответствие с националното законодателство или нормативните изисквания относно достъпа и подялбата на ползите
 1. Всяка страна предприема подходящи, ефективни и пропорционални законодателни, административни или политически мерки, за да гарантира, че достъпът до генетичните ресурси, използвани под нейната юрисдикция, е в съответствие с предварителното информирано съгласие и установените взаимноизгодни условия, както се изисква от националното законодателство или нормативните изисквания относно достъпа и подялбата на ползите на другата страна.
 2. Страните предприемат подходящи, ефективни и пропорционални мерки в случаи на несъответствие с мерките, приети съгласно параграф 1 от настоящия член.
 3. Доколкото е възможно и целесъобразно, страните си сътрудничат в случаи на предполагаемо нарушение на националното законодателство или нормативните изисквания относно достъпа и подялбата на ползите, посочени в параграф 1 от настоящия член.
 Член 16
 Съответствие с националното законодателство или нормативните изисквания относно достъпа и подялбата на ползите по отношение на традиционните знания, свързани с генетичните ресурси
 1. Всяка страна предприема целесъобразни, ефективни и пропорционални законодателни, административни или политически мерки, за да гарантира, че достъпът до традиционните знания, свързани с генетичните ресурси, използвани под нейната юрисдикция, е в съответствие с предварителното информирано съгласие или одобрение и участие на коренните и местните общности и при установени взаимноизгодни условия, както се изисква от националното законодателство или нормативните изисквания относно достъпа и подялбата на ползите на другата страна, в която се намират тези коренни и местни общности.
 2. Всяка страна предприема целесъобразни, ефективни и пропорционални мерки за преодоляване на случаите на неспазване на мерките, приети съгласно параграф 1 от настоящия член.
 3. Доколкото е възможно и целесъобразно, страните си сътрудничат в случаи на предполагаемо нарушение на националното законодателство или нормативните изисквания относно достъпа и подялбата на ползите, посочени в параграф 1 от настоящия член.
 Член 17
 Наблюдение на използването на генетичните ресурси
 1. С цел подпомагане на спазването всяка страна предприема, доколкото е целесъобразно, мерки за наблюдение и повишаване на прозрачността относно използването на генетичните ресурси. Тези мерки


text:
включват:
 а)
 определянето на един или повече контролни пунктове, както следва:
 i)
 определените контролни пунктове събират или получават информация относно предварителното информирано съгласие, източника на генетичния ресурс, установяването на взаимноизгодни условия и/или използването на генетични ресурси, в зависимост от случая;
 ii)
 всяка страна, при необходимост и в зависимост от специфичните характеристики на определения пункт, изисква от ползвателите на генетични ресурси да предоставят на съответния контролен пункт информацията, предвидена в горния параграф. Всяка страна предприема целесъобразни, ефективни и пропорционални мерки в случаите на неспазване;
 iii)
 такава информация, включително и от достъпни международно признати сертификати за съответствие, ако такива са налични, и без да се накърнява защитата на поверителната информация, се представя на съответните компетентни национални органи на страната, предоставяща предварителното информирано съгласие, както и на механизма за обмен на информация за достъпа и подялбата на ползите, когато е необходимо;
 iv)
 контролните пунктове трябва да бъдат ефективни и да упражняват функции от значение за прилагането на буква a). Те трябва да са свързани с използването на генетични ресурси или със събирането на съответната информация, inter alia, за всеки етап от изследването, разработването, иновациите, подготовката за търговско разпространение или самото търговско разпространение.
 б)
 насърчаването на ползвателите и доставчиците на генетични ресурси да включват във взаимноизгодните условия разпоредби за обмен на информация за изпълнението на такива условия, включително чрез изисквания за докладване; както и
 в)
 насърчаването на използването на икономически ефективни комуникационни средства и системи.
 2. Разрешително или негов еквивалент, издадено в съответствие с член 6, параграф 3, буква д) и предоставено на механизма за обмен на информация за достъпа и подялбата на ползите, служи като международно признат сертификат за съответствие.
 3. Международно признатият сертификат за съответствие служи като доказателство, че достъпът до генетичните ресурси, за които е издаден, е предоставен в съответствие с предварителното информирано съгласие и установени взаимноизгодни условия, както се изисква от националното законодателство или нормативните изисквания относно достъпа и подялбата на ползите на страната, която предоставя предварителното информирано съгласие.
 4. Международно признатият сертификат за съответствие съдържа като минимум следната информация, освен ако тя не е поверителна:
 а)
 издаващ орган;
 б)
 дата на издаване;
 в)
 доставчик;
 г)
 уникален идентификационен номер на сертификата;
 д)
 физическото или юридическото лице, на което е предоставено предварителното информирано съгласие;
 е)
 предмета или генетичните ресурси, попадащи в обхвата на сертификата;
 ж)
 потвърждение за установяването на взаимноизгодни условия;
 з)
 потвърждение, че е получено предварително информирано съгласие; както и
 и)
 търговска и/или нетърговска употреба.
 Член 18
 Съответствие с взаимоизгодните условия
 1. При прилагането на член 6, параграф 3, буква ж), подточка i) и член 7 всяка страна насърчава доставчиците и ползвателите на генетични ресурси и/или на традиционни знания, свързани с генетичните ресурси, да включват във взаимноизгодните условия разпоредби относно уреждането на спорове, включително:
 а)
 юрисдикцията, под която попадат процедурите за уреждане на спорове;
 б)
 приложимото законодателство; и/или
 в)
 възможности за алтернативно уреждане на споровете като посредничество или арбитраж.
 2. Всяка страна гарантира, че в националната ѝ законодателна система е предвидена възможност за искане на парично обезщетение в съответствие с приложимите изисквания на правораздаването в случай на спор, произтичащ от


text:
договорените условия.
 3. Всяка страна при необходимост предприема ефективни мерки относно:
 а)
 достъпа до правосъдие; както и
 б)
 използването на механизми за взаимно признаване и изпълнение на чуждестранни съдебни решения или арбитражни решения.
 4. Ефективността на настоящия член се преразглежда от Конференцията на страните, изпълняваща функциите на събрание на страните по настоящия протокол, в съответствие с член 31 от него.
 Член 19
 Примерни договорни клаузи
 1. Всяка страна, според случая, насърчава разработването, актуализирането и използването на секторни и междусекторни примерни договорни клаузи за взаимноизгодни условия.
 2. Конференцията на страните, изпълняваща функциите на събрание на страните по настоящия протокол, периодично прави преглед на използването на секторните и междусекторни примерни договорни клаузи.
 Член 20
 Етични кодекси, насоки и най-добри практик и/или стандарти
 1. Всяка страна, според случая, насърчава разработването, актуализирането и използването на доброволни етични кодекси, насоки и най-добри практики и/или стандарти по отношение на достъпа и подялбата на ползите.
 2. Конференцията на страните, изпълняваща функциите на събрание на страните по настоящия протокол, периодично прави преглед на използването на доброволните етични кодекси, насоки и най-добри практики и/или стандарти и разглежда приемането на специфични етични кодекси, насоки и най-добри практики и/или стандарти.
 Член 21
 Повишаване на информираността
 Всяка страна предприема мерки за повишаване на информираността относно значението на генетичните ресурси и традиционните знания, свързани с генетичните ресурси, и на въпросите, свързани с достъпа и подялбата на ползите. Тези мерки могат да включват,:
 а)
 популяризиране на настоящия протокол, включително неговата цел;
 б)
 организиране на срещи на коренните и местните общности и съответните заинтересовани страни;
 в)
 създаване и поддържане на център за помощ за коренните и местните общности и съответните заинтересовани страни;
 г)
 разпространяване на информация чрез националния механизъм за обмен на информация;
 д)
 насърчаване на използването на доброволни етични кодекси, насоки и най-добри практики и/или стандарти след консултации с коренните и местните общности и съответните заинтересовани страни;
 е)
 популяризиране, както е целесъобразно, на националния, регионалния и международния обмен на опит;
 ж)
 образование и обучение на ползвателите и доставчиците на генетични ресурси и на традиционните знания, свързани с тях, относно техните задължения, свързани с достъпа и подялбата на ползите;
 з)
 участие на коренните и местните общности и съответните заинтересовани страни в прилагането на настоящия протокол; както и
 и)
 повишаване на информираността относно общностни протоколи и процедури на коренните и местните общности.
 Член 22
 Капацитет
 1. Страните си сътрудничат в изграждането и развитието на капацитет и в укрепването на човешките ресурси и институционалния капацитет за ефективното прилагане на настоящия протокол в развиващите се държави, които са страни по него, по-специално в най-слабо развитите държави и малките островни развиващи се държави сред тях, както и страните с икономики в преход, включително чрез съществуващи глобални, регионални, субрегионални и национални институции и организации. В този контекст страните подпомагат участието на коренните и местните общности и съответните заинтересовани страни, включително неправителствените организации и частния сектор.
 2. Нуждата на развиващите се държави, които са страни по протокола, по-специално на най-слабо развитите държави и малките островни развиващи се държави сред тях, както и страните с икономики в преход, от финансови ресурси в


text:
съответствие с приложимите разпоредби на конвенцията се вземат изцяло предвид при изграждането и развиването на капацитет за прилагане на настоящия протокол.
 3. Като основа за подходящи мерки във връзка с прилагането на настоящия протокол развиващите се държави, които са страни по него, по-специално най-слабо развитите държави и малките островни развиващи се държави сред тях, както и страните с икономики в преход, определят националните си нужди от капацитет и приоритетите си чрез национална самооценка на капацитета. По този начин страните подкрепят нуждите от капацитет и приоритетите на коренните и местните общности и съответните заинтересовани страни, така както са определени от тях, акцентирайки върху нуждите от капацитет и приоритетите на жените.
 4. В подкрепа на прилагането на настоящия протокол изграждането и развиването на капацитет могат да бъдат насочени, към следните ключови области:
 а)
 капацитет за прилагане и спазване на задълженията по протокола;
 б)
 капацитет за договаряне на взаимноизгодни условия;
 в)
 капацитет за разработване, въвеждане и прилагане на национални законодателни, административни или политически мерки за достъп и подялба на ползите; както и
 г)
 капацитет на държавите да разработват вътрешни възможности за научни изследвания с цел добавяне на стойност към собствените им генетични ресурси.
 5. Мерките в съответствие с параграфи 1—4 от настоящия член могат да включват:
 а)
 правно и институционално развитие;
 б)
 насърчаване на равнопоставеното и справедливо водене на преговори, като например обучение по договаряне на взаимноизгодни условия;
 в)
 наблюдение и привеждане в съответствие;
 г)
 използване на най-добрите налични средства за комуникация и базирани на интернет системи за достъп и подялба на ползите;
 д)
 разработване и използване на методи за оценка;
 е)
 биопроучвателна дейност, и свързани с нея научни изследвания и таксономични проучвания;
 ж)
 трансфер на технологии и създаване на инфраструктурен и технически капацитет за постигане на устойчивостта на този трансфер;
 з)
 увеличаване на приноса на дейностите, свързани с достъпа и подялбата на ползите за опазването на биологичното разнообразие и устойчивото използване на неговите компоненти;
 и)
 специални мерки за повишаване на капацитета на съответните заинтересовани лица по отношение на достъпа и подялбата на ползите; както и
 й)
 специални мерки за повишаване на капацитета на коренните и местните общности с акцент върху капацитета на жените в тези общности по отношение на достъпа до генетични ресурси и/или традиционните знания, свързани с тях.
 6. Информацията за национални, регионални и международни инициативи за изграждане и развиване на капацитет, предприети в съответствие с параграфи 1—5 по-горе, следва да се предоставя на механизма за обмен на информация за достъпа и подялбата на ползите с оглед насърчаване на взаимодействието и координацията при изграждане и развиване на капацитета в областта на достъпа и подялбата на ползите.
 Член 23
 Трансфер на технологии, съдействие и сътрудничество
 В съответствие с членове 15, 16, 18 и 19 от конвенцията страните си съдействат и сътрудничат в програми за технически и научни изследвания и развойна дейност, включително биотехнологични изследователски дейности, като начин за постигане на целта на настоящия протокол. Страните се задължават да подпомагат и насърчават достъпа до и трансфера на технологии към развиващите се държави, които са страни по протокола, по-специално към най-слабо развитите държави и


text:
малките островни развиващи се държави сред тях, както и страните с икономики в преход, с цел развитието и укрепването на стабилна и жизнеспособна технологична и научна основа за постигане на целите на конвенцията и на настоящия протокол. Когато е възможно и целесъобразно, тези съвместни дейности се извършват във и със страните, предоставящи генетичните ресурси, които са държави на произход на тези ресурси или страни, придобили генетични ресурси в съответствие с конвенцията.
 Член 24
 Държави или организации, които не са страни по протокола
 Страните насърчават държави или организации, които не са страни по настоящия протокол, да се придържат към него и да допринасят с необходимата информация към механизма за обмен на информация за достъпа и подялбата на ползите.
 Член 25
 Финансов механизъм и ресурси
 1. При обсъждане на необходимите финансови ресурси за прилагането на настоящия протокол страните взимат предвид разпоредбите на член 20 от конвенцията.
 2. Финансовият механизъм на конвенцията е също така финансов механизъм на настоящия протокол.
 3. По отношение на изграждането и развиването на капацитет, посочени в член 22 от настоящия протокол, Конференцията на страните, изпълняваща функциите на събрание на страните по него, като осигурява насоки за финансовия механизъм, посочен в параграф 2 от настоящия член, взема предвид нуждите от финансови ресурси на развиващите се държави, които са страни по него, по-специално на най-слабо развитите държави и малките островни развиващи се държави сред тях, както и на страните с икономики в преход, а също и нуждите от капацитет и приоритетите на коренните и местните общности, включително на жените в тези общности.
 4. В контекста на параграф 1 от настоящия член страните вземат предвид нуждите на развиващите се държави, които са страни по настоящия протокол, по-специално нуждите на най-слабо развитите държави и малките островни развиващи се държави сред тях, както и на страните с икономики в преход, при усилията си за определяне и прилагане на изискванията за изграждане и развиване на капацитет за целите на прилагането на настоящия протокол.
 5. Насоките по отношение на финансовия механизъм на конвенцията в съответните решения на Конференцията на страните, включително тези, одобрени преди приемането на настоящия протокол, се прилагат, mutatis mutandis, към разпоредбите на настоящия член.
 6. Развитите държави, които са страни по протокола, могат също да предоставят финансови и технологични ресурси за прилагането на разпоредбите му в рамките на двустранни, регионални и многостранни спогодби, които могат да бъдат използвани от развиващите се държави и държавите с икономики в преход, които са страни по протокола.
 Член 26
 Конференция на страните, изпълняваща функциите на събрание на страните по настоящия протокол
 1. Конференцията на страните изпълнява функциите на събрание на страните по настоящия протокол.
 2. Страните по конвенцията, които не са страни по настоящия протокол, могат да участват като наблюдатели във всяко заседание на Конференцията на страните, изпълняваща функциите на събрание на страните по протокола. Когато Конференцията на страните изпълнява функциите на събрание на страните по протокола, решенията по настоящия протокол се приемат само от страните по него.
 3. Когато Конференцията на страните изпълнява функциите на събрание на страните по настоящия протокол, всеки член на бюрото


text:
на Конференцията на страните, представляващ страна по конвенцията, която към момента не е страна по протокола, се заменя от член, избран от и измежду страните по настоящия протокол.
 4. Конференцията на страните, изпълняваща функциите на събрание на страните по настоящия протокол, извършва редовен преглед на прилагането на протокола и в рамките на мандата си взема необходимите решения в подкрепа на ефективното му прилагане. Тя изпълнява функциите, които са ѝ възложени от протокола, а също и:
 а)
 изготвя препоръки по всички въпроси, необходими за прилагането на настоящия протокол;
 б)
 създава необходимите за прилагането на протокола спомагателни органи;
 в)
 търси и използва, когато е необходимо, услугите и сътрудничеството на компетентни международни организации, междуправителствени и неправителствени организации, както и информацията, предоставяна от тях;
 г)
 определя начина на представяне и периодичността на предаване на информацията съгласно член 29 от настоящия протокол, проучва тази информация, а също така и докладите на спомагателните органи;
 д)
 обсъжда и приема, при необходимост, изменения на настоящия протокол и приложението към него, както и всякакви допълнителни приложения към протокола, които се считат за необходими за неговото прилагане; както и
 е)
 изпълнява всички други функции, необходими за прилагането на настоящия протокол.
 5. Процедурният правилник на Конференцията на страните и правилата за финансово управление на конвенцията се прилагат, mutatis mutandis, и за настоящия протокол, освен ако Конференцията на страните, изпълняваща функциите на събрание на страните по настоящия протокол, не е решила друго с консенсус.
 6. Първото заседание на Конференцията на страните, изпълняваща функциите на събрание на страните по настоящия протокол, се свиква от секретариата и се провежда едновременно с първата среща на Конференцията на страните, планирана след влизане в сила на настоящия протокол. Следващите редовни заседания на Конференцията на страните, изпълняваща функциите на събрание на страните по настоящия протокол, се провеждат едновременно с редовните заседания на Конференцията на страните, освен ако Конференцията на страните, изпълняваща функциите на събрание на страните по настоящия протокол, не реши друго.
 7. Извънредни заседания на Конференцията на страните, изпълняваща функциите на събрание на страните по настоящия протокол, се провеждат по всяко време, когато Конференцията на страните, изпълняваща функциите на събрание на страните по протокола, счете това за необходимо, или по писмено искане на някоя страна, при условие че това искане е подкрепено от поне една трета от страните в срок от шест месеца след като секретариатът го е съобщил на страните.
 8. Организацията на обединените нации, нейните специализирани агенции и Международната агенция за атомна енергия, както и всички държави, членуващи в тези организации, или всички наблюдатели към тези организации, които не са страни по конвенцията, могат да бъдат представлявани в качеството си на наблюдатели на заседанията на Конференцията на страните, изпълняваща функциите на събрание на страните по настоящия протокол. Всеки орган или агенция, независимо дали е национален или международен, правителствен или неправителствен, с компетентност по въпросите от обхвата на настоящия протокол и който е информирал секретариата за желанието си да бъде представен като наблюдател на заседание на Конференцията на страните, изпълняваща функциите на събрание на страните по настоящия протокол, може да бъде допуснат, освен ако поне една


text:
трета от присъстващите страни не отправят възражение. Освен ако в настоящия член не е предвидено друго, допускането и участието на наблюдатели се урежда съгласно разпоредбите на процедурния правилник, както е посочено в параграф 5 от настоящия член.
 Член 27
 Спомагателни органи
 1. Всеки спомагателен орган, създаден от конвенцията или съгласно нея, може да служи на настоящия протокол, включително по решение на Конференцията на страните, изпълняваща функциите на събрание на страните по него. Всяко такова решение уточнява задачите, които подлежат на изпълнение.
 2. Страните по конвенцията, които не са страни по настоящия протокол, могат да участват като наблюдатели в работата на всяка среща на спомагателен орган. Когато спомагателен орган на конвенцията служи като спомагателен орган на настоящия протокол, решенията по протокола се вземат единствено от страните по него.
 3. Когато спомагателен орган на конвенцията упражнява функциите си по въпроси, попадащи в обхвата на настоящия протокол, всеки член на бюрото на този спомагателен орган, представляващ страна по конвенцията, която не е страна по настоящия протокол, се заменя от член, избран от и измежду страните по настоящия протокол.
 Член 28
 Секретариат
 1. Секретариатът, създаден по силата на член 24 от конвенцията, изпълнява функциите на секретариат по настоящия протокол.
 2. Член 24, параграф 1 от конвенцията относно функциите на секретариата се прилага mutatis mutandis и за настоящия протокол.
 3. Доколкото могат да се разграничат, разходите на секретариата за обслужване на настоящия протокол се покриват от страните по него. За тази цел Конференцията на страните, изпълняваща функциите на събрание на страните по настоящия протокол, приема на първото си заседание необходимите бюджетни разпоредби.
 Член 29
 Наблюдение и докладване
 Всяка страна осъществява наблюдение върху изпълнението на задълженията си по настоящия протокол през периоди и във форма, определени от Конференцията на страните, изпълняваща функциите на събрание на страните по настоящия протокол, и докладва пред нея относно мерките, които е предприела за неговото прилагане.
 Член 30
 Процедури и механизми за насърчаване на съответствието с настоящия протокол
 На първото си заседание Конференцията на страните, изпълняваща функциите на събрание на страните по настоящия протокол, разглежда и одобрява процедури за сътрудничество и институционални механизми за насърчаване спазването на разпоредбите на настоящия протокол и реакция в случаите на несъответствие. Тези процедури и механизми включват разпоредби относно предлагането на съвет или помощ, когато е необходимо. Те са отделни от процедурите и механизмите за уреждане на спорове по член 27 от конвенцията и не ги засягат.
 Член 31
 Оценка и преглед
 Конференцията на страните, изпълняваща функциите на събрание на страните по настоящия протокол, изготвя оценка на ефективността на настоящия протокол четири години след влизането му в сила, а впоследствие — на определени от нея периоди.
 Член 32
 Подписване
 Настоящият протокол е открит за подписване от страните по конвенцията в седалището на Организацията на обединените нации в Ню Йорк от 2 февруари 2011 г. до 1 февруари 2012 г.
 Член 33
 Влизане в сила
 1. Настоящият протокол влиза в сила на деветдесетия ден след датата на депозиране на петдесетия инструмент за ратификация, приемане, одобрение или присъединяване от държавите или регионалните организации за икономическа интеграция, които са


text:
страни по конвенцията.
 2. Настоящият протокол влиза в сила за дадена държава или регионална организация за икономическа интеграция, която го ратифицира, приеме или одобри, или се присъедини към него след депозирането на петдесетия документ съгласно параграф 1 по-горе, на деветдесетия ден след датата, на която тази държава или регионална организация за икономическа интеграция депозира своя инструмент за ратификация, приемане, одобрение или присъединяване, или на датата, на която конвенцията влиза в сила за същата държава или регионална организация за икономическа интеграция, като се взема по-късната дата.
 3. За целите на параграфи 1 и 2 по-горе никой инструмент, депозиран от дадена регионална организация за икономическа интеграция, не се счита за допълнителен към тези, депозирани от държави членки на същата организация.
 Член 34
 Резерви
 По настоящия протокол не могат да се правят резерви.
 Член 35
 Оттегляне
 1. Две години след датата на влизане в сила на настоящия протокол за която и да било страна, тази страна може да се оттегли от протокола след подаване на писмено уведомление до депозитаря.
 2. Оттеглянето влиза в сила след изтичането на една година от датата, на която депозитарят е получил уведомление за него, или на по-късна дата, ако такава бъде определена в уведомлението за оттегляне.
 Член 36
 Автентични текстове
 Оригиналът на настоящия протокол, чиито текстове на английски, арабски, испански, китайски, руски и френски език са еднакво автентични, се депозира при генералния секретар на Организацията на обединените нации,
 В УВЕРЕНИЕ НА КОЕТО долуподписаните, надлежно упълномощени, подписаха настоящия протокол на посочените дати.
 СЪСТАВЕНО в Нагоя на двадесет и деветия ден от октомври две хиляди и десета година.
 ПРИЛОЖЕНИЕ
 ПАРИЧНИ И НЕПАРИЧНИ ПОЛЗИ
 1.
 Паричните ползи включват, но не са ограничени до:
 а)
 вноски за достъп/вноска за събран или придобит по друг начин образец;
 б)
 авансови плащания;
 в)
 поетапни плащания;
 г)
 плащания като процент от прихода;
 д)
 лицензионни такси в случай на търговия;
 е)
 специални вноски за доверителни фондове, подкрепящи опазването и устойчивото използване на биологичното разнообразие;
 ж)
 договорени заплати и преференциални условия;
 з)
 финансиране на изследвания;
 и)
 съвместни предприятия;
 й)
 съсобственост върху права на интелектуална собственост.
 2.
 Непаричните ползи включват, но не са ограничени до:
 а)
 обмен на резултати от научноизследователска и развойна дейност;
 б)
 сътрудничество, съдействие и принос към програми за научноизследователска и развойна дейност, по-специално биотехнологични изследователски дейности, когато е възможно на територията на страната, предоставяща генетичните ресурси;
 в)
 участие в разработване на продукти;
 г)
 сътрудничество, съдействие и принос към образованието и обучението;
 д)
 достъп до ex-situ съоръжения за генетични ресурси и до бази данни;
 е)
 трансфер на знания и технологии до доставчика на генетични ресурси при справедливи и най-благоприятни условия, включително при концесионни и преференциални условия, когато това е договорено, по-специално на знания и технологии, използващи генетични ресурси, включително биотехнологии или такива, отнасящи се до опазването и устойчивото използване на биологичното разнообразие;
 ж)
 укрепване на капацитета за трансфер на технологии;
 з)
 изграждане на институционален капацитет;
 и)
 човешки и материални ресурси за укрепване на капацитета за администриране и прилагане на регламентиран достъп;
 й)
 обучение относно генетичните ресурси с пълноценното участие на предоставящите ги държави, и когато е


text:
възможно — на територията на тези държави;
 к)
 достъп до научна информация, свързана с опазването и устойчивото използване на биологично разнообразие, включително биологични инвентаризации и таксономични проучвания;
 л)
 принос към местните икономики;
 м)
 изследвания, насочени към приоритетни нужди като здравеопазване и сигурност на прехраната, като се взема предвид националното използване на генетични ресурси в страната, предоставяща генетичните ресурси;
 н)
 институционални и професионални отношения, които могат да възникнат от споразумения за достъп и подялба на ползите и последващи съвместни дейности;
 о)
 ползи за сигурността на прехраната и осигуряването на препитанието;
 п)
 обществено признание;
 р)
 съсобственост върху права на интелектуална собственост.


text:
 Важна правна забележка
 |
 22004D0031
 Официален вестник n° L 127 , 29/04/2004 стр. 0142 - 0142 специално чешко издание глава 11 том 09 стр. 58 - 58 специално испанско издание глава 11 том 09 стр. 58 - 58 специално унгарско издание глава 11 том 09 стр. 58 - 58 специално литвийско издание глава 11 том 09 стр. 58 - 58 LV.ES глава 11 том 09 стр. 58 - 58 MT.ES глава 11 том 09 стр. 58 - 58 PL.ES глава 11 том 09 стр. 58 - 58 SK.ES глава 11 том 09 стр. 58 - 58 специално словенско издание глава 11 том 09 стр. 58 - 58
 Решение на Съвместния комитет на ЕИПNo 31/2004от 19 март 2004 годиназа изменение на приложение XXI (Статистика) към Споразумението ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XXI към Споразумението беше изменено с Решение No 14/2004 на Съвместния комитет на ЕИП от 6 февруари 2004 г. [1].(2) Регламент (ЕО) No 1216/2003 на Комисията от 7 юли 2003 г. за прилагане на Регламент (EO) No 450/2003 на Европейския парламент и на Съвета относно индекса на разходите за труд [2] трябва да бъде включен в Споразумението.(3) Настоящото решение не се прилага по отношение на Лихтенщайн,РЕШИ:Член 1След точка 18ж (Регламент (ЕО) No 450/2003 на Европейския парламент и на Съвета) от приложение XXI към Споразумението се добавя следната точка:"18з. 32003 R 1216: Регламент (ЕО) No 1216/2003 на Комисията от 7 юли 2003 г. за прилагане на Регламент (EO) No 450/2003 на Европейския парламент и на Съвета) относно индекса на разходите за труд (ОВ L 169, 8.7.2003 г., стр. 37).За целите на това споразумение разпоредбите на регламента се променят, както следва:Настоящият регламент не се прилага за Лихтенщайн."Член 2Текстовете на Регламент (ЕО) No 1216/2003 на исландски и норвежки език се публикуват в притурката за ЕИП към Официален вестник на Европейския съюз и са автентични.Член 3Настоящото решение влиза в сила на 20 март 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 19 март 2004 година.За Съвместния комитет на ЕИППредседателP. Westerlund[1] ОВ L 116, 22.4.2004 г., стр. 66.[2] ОВ L 169, 8.7.2003 г., стр. 37.[***] Няма посочени конституционни изисквания.--------------------------------------------------


text:
 Важна правна забележка
 |
 22006D0043
 Официален вестник n° L 175 , 29/06/2006 стр. 0089 - 0090
 Решение на Съвместния комитет на ЕИПNo 43/2000от 28 април 2006 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък "Споразумението", и по-специално член 98 от него,като има предвид, че:(1) Приложение I към Споразумението е изменено с Решение No 19/2006 на Съвместния комитет на ЕИП от 10 март 2006 г. [1].(2) Регламент (ЕО) No 1810/2005 на Комисията от 4 ноември 2005 г. относно ново разрешение за добавка в храните за животни за срок от 10 години, безсрочно разрешение за някои добавки в храните за животни и временно разрешение за нови употреби на някои вече разрешени добавки в храните за животни [2] следва да се включи в Споразумението.(3) Регламент (ЕО) No 1811/2005 на Комисията от 4 ноември 2005 г. относно временното и безсрочното разрешаване употребата на някои добавки в храните за животни и временното разрешаване на нов вид употреба на добавка, чиято употреба в храните за животни вече е разрешена [3], поправен в ОВ L 10, 14.1.2006 г., стр. 72, следва да се включи в Споразумението.(4) Регламент (ЕО) No 1812/2005 на Комисията от 4 ноември 2005 г. за изменение на Регламенти (ЕО) No 490/2004, No 1288/2004, No 521/2005 и No 833/2005 относно условията за разрешаване употребата в храните за животни на някои добавки от групите на ензимите и на микроорганизмите [4] следва да се включи в Споразумението,РЕШИ:Член 1Глава II от приложение I към Споразумението се изменя, както следва:1. В точки 1щм (Регламент (ЕО) No 490/2004 на Комисията), 1щу (Регламент (ЕО) No 1288/2004 на Комисията), 1щщи (Регламент (ЕО) No 521/2005 на Комисията) и 1щщк (Регламент (ЕО) No 833/2005 на Комисията) се добавя следното:"изменен със:- 32005 R 1812: Регламент (ЕО) No 1812/2005 на Комисията от 4 ноември 2005 г. (ОВ L 291, 5.11.2005 г., стр. 18)."2. След точка 1щщп (Регламент (ЕО) No 1459/2005 на Комисията) се добавят следните точки:"1щщр. 32005 R 1810: Регламент (ЕО) No 1810/2005 на Комисията от 4 ноември 2005 г. относно ново разрешение за добавка в храните за животни за срок от 10 години, безсрочно разрешение за някои добавки в храните за животни и временно разрешение за нови употреби на някои вече разрешени добавки в храните за животни (ОВ L 291, 5.11.2005 г., стр. 5).1щщс. 32005 R 1811: Регламент (ЕО) No 1811/2005 на Комисията от 4 ноември 2005 г. относно временното и безсрочното разрешаване употребата на някои добавки в храните за животни и временното разрешаване на нов вид употреба на добавка, чиято употреба в храните за животни вече е разрешена (ОВ L 291, 5.11.2005 г., стр. 12), поправен с ОВ L 10, 14.1.2006 г., стр. 72."Член 2Текстовете на Регламенти (ЕО) No 1810/2005, (ЕО) No 1811/2005, поправен с ОВ L 10, 14.1.2006 г., стр. 72, и (ЕО) No 1812/2005 на исландски и норвежки език, които се публикуват в притурката за ЕИП към Официален вестник на Европейския съюз, са


text: автентични.Член 3Настоящото решение влиза в сила на 29 април 2006 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [*****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 28 април 2006 година.За Съвместния комитет на ЕИППредседателR. Wright[1] ОВ L 147, 1.6.2006 г., стр. 43.[2] ОВ L 291, 5.11.2005 г., стр. 5.[3] ОВ L 291, 5.11.2005 г., стр. 12.[4] ОВ L 291, 5.11.2005 г., стр. 18.[*****] Не са посочени конституционни изисквания.--------------------------------------------------


text:
 Важна правна забележка
 |
 22006D0086
 Официален вестник n° L 289 , 19/10/2006 стр. 0021 - 0022
 Решение на Съвместния комитет на ЕИПNo 86/2006от 7 юли 2006 годиназа изменение на приложение IX (Финансови услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък "споразумението", и по-специално член 98 от него,като има предвид, че:(1) Приложение IX към споразумението беше изменено с Решение No 60/2006 на Съвместния комитет на ЕИП от 2 юни 2006 г. [1].(2) Директива 2005/14/ЕО на Европейския парламент и на Съвета от 11 май 2005 г. за изменение на Директиви 72/166/ЕИО, 84/5/ЕИО, 88/357/ЕИО и 90/232/ЕИО на Съвета и Директива 2000/26/ЕО на Европейския парламент и на Съвета по отношение на застраховка "Гражданска отговорност" при използването на моторни превозни средства [2] следва да бъде включена в споразумението,РЕШИ:Член 1Приложение IX към споразумението се изменя, както следва:1. В точка 7 (Втора директива 88/357/ЕИО на Съвета), точка 8 (Директива 72/166/ЕИО на Съвета) и точка 9 (Втора директива 84/5/ЕИО на Съвета) се създава следното тире:- "— 32005 L 0014: Директива 2005/14/ЕО на Европейския парламент и на Съвета от 11 май 2005 г. (ОВ L 149, 11.6.2005 г., стр. 14)."2. В точка 10 (Трета директива 90/232/ЕИО на Съвета) се добавя следното:"изменена със:- 32005 L 0014: Директива 2005/14/ЕО на Европейския парламент и на Съвета от 11 май 2005 г. (ОВ L 149, 11.6.2005 г., стр. 14)."3. В точка 10а (Директива 2000/26/ЕО на Европейския парламент и на Съвета) се добавя следното:"изменена със:- 32005 L 0014: Директива 2005/14/ЕО на Европейския парламент и на Съвета от 11 май 2005 г. (ОВ L 149, 11.6.2005 г., стр. 14)."За целите на настоящото споразумение разпоредбите на директивата се четат със следната адаптация:Член 4, параграф 8 гласи, както следва:"Назначаването на представител по исковете няма само по себе си да представлява откриване на клон по смисъла на член 1, буква б) от Директива 92/49/ЕИО и представителят по исковете няма да се счита за институт по смисъла на член 2, буква в) от Директива 88/357/ЕИО."Член 2Текстовете на Директива 2005/14/ЕО на исландски и норвежки език, които се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 8 юли 2006 г., при условие че всички нотификации до Съвместния комитет на ЕИП съгласно член 103, параграф 1 от споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 7 юли 2006 година.За Съвместния комитет на ЕИППредседателOda Helen Sletnes[1] ОВ L 245, 7.9.2006 г., стр. 7.[2] ОВ L 149, 11.6.2005 г., стр. 14.[***] Посочени са конституционни изисквания.--------------------------------------------------


text:
 26.10.2012
 BG
 Официален вестник на Европейския съюз
 C 326/1
 ПРОТОКОЛ (No 14)
 ОТНОСНО ЕВРОГРУПАТА
 ВИСОКОДОГОВАРЯЩИТЕ СТРАНИ,
 В ЖЕЛАНИЕТО СИ да създават благоприятни условия за по-висок икономически растеж в Европейския съюз и за тази цел да развиват все по-тясна координация на икономическите политики в еврозоната,
 КАТО СЪЗНАВАТ необходимостта от предвиждане на специални мерки за засилен диалог между държавите-членки, чиято парична единица е еврото, до момента, в който еврото ще стане парична единица на всички държави-членки на Съюза,
 СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:
 Член 1
 Министрите на държавите-членки, чиято парична единица е еврото, се събират на неофициални срещи. Такива срещи се провеждат при възникнала необходимост, за обсъждане на въпроси, свързани с общите им специфични отговорности по отношение на единната валута. Комисията участва в заседанията. Европейската централна банка е поканена да участва в тези заседания, които се подготвят от представителите на министрите на финансите на държавите-членки, чиято парична единица е еврото, и на Комисията.
 Член 2
 Министрите на държавите-членки, чиято парична единица е еврото, избират председател за срок от две години и половина с мнозинството от гласовете на тези държави-членки.


text:
 15.7.2010
 BG
 Официален вестник на Европейския съюз
 L 181/16
 РЕШЕНИЕ НА СЪВМЕСТНИЯ КОМИТЕТ НА ЕИП
 No 48/2010
 от 30 април 2010 година
 за изменение на приложение II (Технически наредби, стандарти, изпитания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението беше изменено с Решение на Съвместния комитет на ЕИП No 9/2010 от 29 януари 2010 г. (1)
 (2)
 Директива 2009/129/ЕО на Комисията от 9 октомври 2009 година за изменение на Директива 76/768/ЕИО на Съвета относно козметичните продукти, с цел адаптиране към техническия прогрес на приложение III към нея (2), следва да бъде включена в Споразумението.
 (3)
 Директива 2009/130/ЕО на Комисията от 12 октомври 2009 година за изменение на Директива 76/768/ЕИО на Съвета относно козметичните продукти, с цел привеждане в съответствие с техническия прогрес на приложение III към нея (3), следва да бъде включена в Споразумението.
 (4)
 Директива 2009/134/ЕО на Комисията от 28 октомври 2009 година за изменение на Директива 76/768/ЕИО на Съвета относно козметичните продукти, с цел адаптиране към техническия напредък на приложение III към нея (4), следва да бъде включена в Споразумението,
 РЕШИ:
 Член 1
 В точка 1 (Директива 76/768/ЕИО на Съвета) от глава XVI на приложение II към Споразумението се добавят следните тирета:
 „—
 32009 L 0129: Директива 2009/129/ЕО на Комисията от 9 октомври 2009 г. (ОВ L 267, 10.10.2009 г., стр. 18),
 —
 32009 L 0130: Директива 2009/130/ЕО на Комисията от 12 октомври 2009 г. (ОВ L 268, 13.10.2009 г., стр. 5),
 —
 32009 L 0134: Директива 2009/134/ЕО на Комисията от 28 октомври 2009 г. (ОВ L 282, 29.10.2009 г., стр. 15).“
 Член 2
 Текстовете на директиви 2009/129/ЕО, 2009/130/ЕО и 2009/134/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 май 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2010 година.
 За Съвместния комитет на ЕИП
 Председател
 Alan SEATTER
 (1) ОВ L 101, 22.4.2010 г., стр. 18.
 (2) ОВ L 267, 10.10.2009 г., стр. 18.
 (3) ОВ L 268, 13.10.2009 г., стр. 5.
 (4) ОВ L 282, 29.10.2009 г., стр. 15.
 (5) Без отбелязани конституционни изисквания.


text:
 Важна правна забележка
 |
 22005A0713(01)
 Официален вестник n° L 182 , 13/07/2005 стр. 0012 - 0019
 20050621Споразумениеза научно и технологично сътрудничество между Европейската общност и Арабска република ЕгипетЕВРОПЕЙСКАТА ОБЩНОСТ (наричана по-долу "Общността"),от една страна,иАРАБСКА РЕПУБЛИКА ЕГИПЕТ (наричана по-долу "Египет"),от друга страна,наричани по-долу "страните",КАТО ВЗЕХА ПРЕДВИД Договора за създаване на Европейската общност, и по-специално член 170, във връзка с първото изречение от член 300, параграф 2 и първата алинея от член 300, параграф 3 от него,КАТО ВЗЕХА ПРЕДВИД Решение 1513/2002/EО на Европейския парламент и на Съвета от 27 юни 2002 г. относно Шестата рамкова програма на Европейската общност за проучване, технологично развитие и демонстрационни проекти, подпомагащи за създаването на Европейската зона за изследвания и иновации (2002—2006) [1],КАТО ВЗЕХА ПРЕДВИД важността на науката и технологиите за тяхното икономическо и социално развитие и позоваването на член 43 от Евро-средиземноморското споразумение за създаване на асоциация между Европейските общности и техните държави-членки, от една страна, и Арабска република Египет, от друга страна, подписано на 25 юни 2001 г.,КАТО ИМАТ ПРЕДВИД, че Общността и Египет предприеха обща изследователска дейност, технологично развитие и демонстрационни дейности в различни области от общ интерес, и като имат предвид, че това ще бъде от обща полза, когато всяка от страните трябва да участва научно-развойните дейности на другата на реципрочна основа;В ЖЕЛАНИЕТО СИ да установят официална рамка за сътрудничество в научните и технологични изследвания, което ще направи възможно разширяването и интензифицирането на съвместните усилия в областите от общ интерес и да насърчат използването на резултатите от това сътрудничество при отчитане на техните общи икономически и социални интереси;В ЖЕЛАНИЕТО СИ да открият Европейско научноизследователско пространство за страни, които не са членки на Европейската общност, и по-специално за средиземноморските партньорски страни,СЕ СПОРАЗУМЯХА ЗА СЛЕДНОТО:Член 1Обхват и принципи1. Страните насърчават, развиват и улесняват дейностите за сътрудничество между Общността и Египет в областта на взаимен интерес, в рамките на които извършват дейности по проучване и сътрудничество в областта на науката и технологиите.2. Дейностите по сътрудничество се извършват въз основа на следните принципи:- насърчаване на общество, основано на науката с цел социално и икономическо развитие на двете страни,- взаимна полза, основана на цялостен баланс на предимства,- взаимен достъп до дейностите за изследователски програми и проекти на всяка страна,- навременна обмяна на информация, която може да повлияе на дейностите по сътрудничество,- подходяща обмяна и защита на права на интелектуална собственост.Член 2Средства за сътрудничество1. Правни образувания, установени в Египет, определени съгласно приложение I, включително физически лица или частни или публични юридически лица, участват по косвен начин в Рамковата програма на Общността за изследвания, технологично развитие и демонстрационни дейности (наричана по-долу "Рамкова програма на ЕО") при същите условия като тези, приложими за юридическите лица на държавите-членки на Европейския съюз, при условията, определени от или посочени в приложения I и II.2. Правни образувания, установени в държавите-членки на Общността, участват в програмите на Египет за изследвания и проекти по теми, еквивалентни на тези по Рамковата програма на ЕО при условията, приложими за юридическите лица, установени в Египет, при условията, определени от или посочени в приложения I и II.3. Сътрудничеството може да


text: приеме една от следните форми и средства:- редовни дискусии по насоките и приоритетите за изследователски политики и планиране в Египет и Общността,- дискусии по перспективи и развитие в областта на сътрудничеството,- навременно предоставяне на информация относно изпълнението на програмите и изследователските проекти на Египет и Общността и относно резултатите от извършената работа в рамките на споразумението,- общи срещи,- посещения и обмяна на изследователи, инженери, технически лица, включително за целите на обучение,- размяна и обмяна на оборудване и материали,- редовни и поддържани контакти или мениджъри за управление на проекти на Египет и Общността,- участие на експерти в семинари, симпозиуми и работни срещи,- обмяна на информация за практики, закони и програми относно сътрудничеството по настоящото споразумение,- обучение в областта на изследователското и технологично развитие,- взаимен достъп до научна и технологична информация в рамките на това сътрудничество,- всяко друго условие, прието от Съвместния комитет за научно и техническо сътрудничество между ЕО и Египет, определен в член 4, и което е в съответствие с политиките и процедурите, приложими и в двете страни.Член 3Засилване на сътрудничеството1. Страните полагат всички усилия в рамките на тяхното вътрешно законодателство за улесняване на свободното движение и пребиваване на изследователите, участващи в дейностите, обхванати от настоящото споразумение, и да улеснява презграничното движение на стоки, предназначени за ползване в подобни дейности.2. Когато, в съответствие със собствените ѝ правила, Общността едностранно предоставя финансиране на юридическо лице, установено в Египет, участващо в косвено действие на Общността, Египет гарантира, че няма да облага тази сделка с мита или такси.Член 4Управление на Съвместния комитет за научно и техническо сътрудничество ЕО - Египет1. Координирането и улесняването на дейностите по настоящото споразумение се извършват от страна на Египет от Академията за научни изследвания и технологии, а от страна на Комисията на Европейските общности от службите на Комисията на Европейските общности отговорни за Рамковата програма, действащи като изпълнителни агенти на страните (наричани по-долу "изпълнителни агенти").2. Изпълнителните агенти създават съвместен комитет, наречен "Съвместен комитет за научна и технологично сътрудничество между ЕО и Египет" (наричан по-долу "Съвместен комитет"), чийто функции включват:- гарантиране, оценка и преглед на изпълнението на настоящото споразумение, както и изменение на приложенията към него или приемане на нови приложения, отчитащи развитието в научните политики на страните, при условие че бъдат приключени вътрешните процедури на страните за тази цел,- определяне на годишна база потенциалните сектори, в които сътрудничеството следва да се развие и усъвършенства, и приемане на мерки за постигане на тази цел,- редовно обсъждане на бъдещите насоки и приоритети на изследователските политики и планиране на Египет и Общността, както и на възможностите за бъдещо сътрудничество в рамките на настоящото споразумение.3. Съвместният комитет, който се състои от представители на изпълнителните агенти, приема свой процедурен правилник.4. Съвместният комитет заседава най-малко веднъж годишно или в Общността, или в Египет. Извънредни заседания се провеждат по искане на една от страните. Заключенията и препоръките на Съвместния комитет се изпращат за информация на Комитета по асоцииране на Евро-средиземноморското споразумение между Европейския съюз и Арабска република Египет.Член 5ФинансиранеВзаимното участие в изследователските дейности по настоящото споразумение се определя в съответствие с условията, определени в приложение


text: I, както и съобразно законодателството, правилата, политиките и условията на изпълнение на програмите, които са в сила на територията на всяка от страните.Член 6Разпространение и използване на резултати и информацияРазпространението и използването на постигнатите и/или обменени резултати, както и на резултатите, свързани с информация, управление, разпределение и упражняване на права на интелектуална собственост върху резултатите от изследователските дейности, се определят съобразно условията, предвидени в приложение II.Член 7Заключителни разпоредби1. Приложения I и II са неразделна част от настоящото споразумение.Всички въпроси или спорове, свързани с тълкуването или изпълнението на настоящото споразумение, се уреждат по взаимно съгласие на страните.2. Настоящото споразумение влиза в сила, когато всяка от страните е нотифицирала другата за приключването на необходимите за тази цел процедури. Страните прилагат временно настоящото споразумение, считано от деня на подписването му, докато приключат вътрешните им процедури за неговото окончателно сключване.Ако някоя от страните нотифицира другата, че няма да сключи споразумението, с настоящото страните взаимно се споразумяват, че проектите и дейностите, които са започнати в периода на временно прилагане и чието изпълнение продължава към момента на горепосоченото нотифициране, се завършват при условията, предвидени в настоящото споразумение.3. Всяка от страните може да прекрати настоящото споразумение по всяко време с 12-месечно предизвестие.Проектите и дейностите, които са започнати към момента на прекратяване на настоящото споразумение, се завършват при условията, предвидени в настоящото споразумение.4. Ако някоя от страните реши да промени изследователските си програми и проекти, посочени в член 1, параграф 1, изпълнителният агент на тази страна нотифицира изпълнителния агент на другата страна за точното съдържание на въпросните изменения.Чрез дерогация от втората алинея на параграф 2, настоящото споразумение може да бъде прекратено по взаимно съгласие, ако някоя от страните нотифицира другата в срок от един месец след приемането на измененията, посочени в първата алинея, за намерението ѝ да прекрати настоящото споразумение.5. Настоящото споразумение се прилага, от една страна, на териториите, на които се прилага Договорът за създаване на Европейската общност и при условията, предвидени в същия договор, и, от друга страна, на територията на Арабска република Египет. Това правило не предотвратява извършването на дейности по сътрудничество в открито море, далечния космос или на територията на трети държави в съответствие с международното право.6. Настоящото споразумение е съставен в един екземпляр на датски, нидерландски, английски, фински, френски, немски, гръцки, италиански, португалски, испански, шведски и арабски език, като всички текстове са еднакво автентични.Hecho en El Cairo, el veintiuno de junio de dos mil cinco.Udfærdiget i Kairo den enogtyvende juni to tusind og fem.Geschehen zu Kairo am einundzwanzigsten Juni zweitausendfünf.Έγινε στο Κάιρο, στις είκοσι μία Ιουνίου δύο χιλιάδες πέντε.Done at Cairo on the twenty-first day of June in the year two thousand and five.Fait au Caire, le vingt-et-un juin deux mille cinq.Fatto a il Cairo, addì ventuno giugno duemilacinque.Gedaan te Kaïro, de eenentwintigste juni tweeduizend vijf.Feito no Cairo, em vinte e um de Junho de dois mil e cinco.Tehty Kairossa kahdentenakymmenentenäensimmäisenä päivänä kesäkuuta vuonna kaksituhattaviisi.Som skedde i Kairo den tjugoförsta juni tjugohundrafern.+++++ TIFF +++++Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la


text: Comunità europeaVoor de Europese GemeenschapPela Comunidade EuropeiaEuroopan yhteisön puolestaFör Europeiska gemenskapen+++++ TIFF ++++++++++ TIFF +++++Por el Gobierno de la República Árabe de EgiptoPå vegne af Den Arabiske Republik Egyptens regeringFür die Regierung der Arabischen Republik ÄgyptenΓια την Κυβέρνηση της Αραβικής Δημοκρατίας της ΑιγύπτουFor the Government of the Arab Republic of EgyptPour le gouvernement de la République arabe d'ÉgyptePer il Governo della Repubblica araba di EgittoVoor de regering van de Arabische Republiek EgyptePelo Governo da República Árabe do EgiptoEgyptin arabitasavallan hallituksen puolestaFör Arabrepubliken Egyptens regering+++++ TIFF ++++++++++ TIFF +++++[1] ОВ L 232, 29.8.2002 г., стр. 1. Решение, последно изменено с Решение 786/2004/ЕО (ОВ L 138, 30.4.2004 г., стр. 7).--------------------------------------------------20050621ПРИЛОЖЕНИЕ IУсловия за участие на правни образувания на държавите-членки на Европейския съюз и на ЕгипетЗа целите на настоящото споразумение правно образувание означава всяко физическо лице или всяко юридическо лице, създадено съгласно националното право по мястото на установяване или съгласно Общностното право, или съгласно международното право, което представлява обособен юридически субект, който може да има всякакви права и поема всякакви задължения от свое име.I. УСЛОВИЯ ЗА УЧАСТИЕ НА ПРАВНИ ОБРАЗУВАНИЯ НА ЕГИПЕТ В КОСВЕНИ ДЕЙНОСТИ ПО РАМКОВАТА ПРОГРАМА НА ЕО1. Участието на правни образувания, установени в Египет, в косвените дейности по Рамковата програма на ЕО, с извършва в съответствие с условията, предвидени от Европейския парламент и на Съвета съгласно член 167 от Договора за създаване на Европейската общност.В допълнение юридическите лица, установени в Египет, могат да участват в косвени дейности, предприети съгласно член 164 от Договора за създаване на Европейската общност.2. Общността може да предостави финансиране на правни образувания, установени в Египет, участващи в косвени дейности, посочени в параграф 1, при условията, предвидени в решението на Европейския парламент и на Съвета съгласно член 167 от Договора за създаване на Европейската общност, финансовите регламенти на Европейската общност и приложимото общностно законодателство.3. Всеки договор, сключен между Общността и юридическо лице, установено в Египет с оглед изпълнението на косвени дейности, предвижда мерки за контрол и одит от или под ръководството на Комисията или на Сметната палата на Европейските общности.В духа на сътрудничество и взаимен интерес, съответните власти на Египет предоставят разумно и възможно съдействие, което е необходимо или полезно според обстоятелствата за изпълнението на действията по контрол и одит.II. УСЛОВИЯ ЗА УЧАСТИЕ НА ПРАВНИ ОБРАЗУВАНИЯ НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ В ЕГИПЕТСКИТЕ ИЗСЛЕДОВАТЕЛСКИ ПРОГРАМИ И ПРОЕКТИ1. Всяко юридическо лице, установено в Общността, създадено съгласно националното право на една от държавите-членки на Европейския съюз или съгласно общностното право, може да участва в проекти на египетските програми за изследвания и развитие заедно с правни образувания от Египет.2. При условията на параграф 1 и на приложение II, правата и задълженията на юридическите лица, установени в Общността, участващи в египетски изследователски проекти и програми за развитие, и при условията, приложими за подаване и оценка на предложения и за възлагане и сключване на договори за такива проекти, се уреждат съгласно египетското право, правила и правителствени директиви относно извършването на програми за изследвания и развитие, което е приложимо за египетски правни образувания и при спазване на принципа за равнопоставеност, отчитайки естеството на сътрудничеството


text: между Египет и Общността в тази област.Финансирането на правни образувания, установени в Общността, участващи в египетски изследователски проекти в рамките на програми за изследвания и развитие, се извършва в съответствие с египетското законодателство, правила и директиви относно извършването на програми за изследвания и развитие, което е приложимо за правни образувания, различни от египетските, участващи в египетски изследователски проекти в рамките на програми за изследвания и развитие.3. Египет информира редовно Общността и египетските правни образувания за текущите египетски програми и възможности за участие за правни образувания, установени в Общността.--------------------------------------------------20050621ПРИЛОЖЕНИЕ IIПринципи за разпределение на права върху интелектуална собственостI. ПРИЛОЖНО ПОЛЕЗа целите на настоящото споразумение, "интелектуална собственост" има значението, посочено в член 2 от Конвенцията за създаване на Световната организация за интелектуална собственост, приета в Стокхолм на 14 юли 1967 г.За целите на настоящото споразумение, знание означава резултатите, включително, независимо от това дали се ползват с юридическа защита, както и авторски права или права, свързани с такава информация, след подаването на заявления за или издаването на патенти, дизайни, съоръжения, допълнителни сертификати за закрила или други подобни форми за закрила.II. ПРАВА НА ИНТЕЛЕКТУАЛНА СОБСТВЕНОСТ НА ПРАВНИ ОБРАЗУВАНИЯ НА СТРАНИТЕ1. Всяка страна гарантира, че правата на интелектуална собственост на юридическите лица, установени в другата страна, участващи в дейностите съгласно настоящото споразумение, и свързани с това права и задължения, произтичащи от подобно участие, са съвместими с приложимите международни конвенции, включително Споразумението TRIPS (Споразумение за свързаните с търговията аспекти на правата върху интелектуалната собственост, администрирани от Световната търговска организация), както и Бернската конвенция (Парижкия акт от 1971 г.) и Парижката конвенция (Стокхолмски акт от 1967 г.).2. Юридическите лица, установени в Египет, участващи в непреки дейности по Рамковата програма на ЕО, имат същите права и задължения във връзка с интелектуалната собственост, както юридическите лица, установени в Общността, при условията, предвидени в решението, прието от Европейския парламент и от Съвета в съответствие с член 167 от Договора за създаване на Европейската общност и в договора, сключен с Общността, като споменатите права и задължения отговарят на условията по параграф 1.3. Правни образувания, установени в Общността, участващи н египетски изследователски програми или проекти, има същите права и задължения във връзка с интелектуална собственост, както юридическите лица, установени в Египет, участващи в подобни изследователски програми или проекти, като споменатите права и задължения отговарят на условията по параграф 1.III. ПРАВА НА ИНТЕЛЕКТУАЛНА СОБСТВЕНОСТ НА СТРАНИТЕ1. Освен ако страните специално са се споразумели, прилагат се следните правила относно знания, създадени от страните в процеса на дейностите, осъществявани по член 2, параграф 2 от настоящото споразумение:a) Страната създала конкретното знание е негов собственик. Когато съотношението на изработване на конкретната работа не може да бъде определено, страните стават съсобственици върху подобно знание.б) Страната, притежаваща знанието, предоставя на другата страна достъп до него с оглед осъществяването на дейностите, посочени в член 2, параграф 2 от настоящото споразумение. Правата на достъп се предоставят срещу възнаграждение.2. Освен ако страните специално са се споразумели, прилагат се следните правила относно научно-литературни творби на страните:a) В случаите, в които страна публикува научни и технически данни, информация и резултати, чрез средствата на журнали,


text: статии, доклади, книги, включително видео и софтуер, произтичащи и свързани с дейности по настоящото споразумение, на другата страна се предоставя световен, неизключителен, отменим лиценз срещу възнаграждение да превежда, възпроизвежда, променя, предава и публично да разпространява тези творби.б) Всички копия на данни и информация, защитени с авторски права, които трябва да бъдат разпространени публично и изготвени съгласно този раздел, трябва да посочват името на автора/ите на творбата, освен ако авторът изрично не желае да бъде посочван. Те също съдържат ясно откроимо признание за съвместната подкрепа на страните.3. Освен ако страните специално са се споразумели, се прилагат следните правила относно неразкрита информация на страните:a) Когато обменят помежду си информация, свързана с дейностите по настоящото споразумение, всяка страна означава информацията, която би искала да не бъде разкривана чрез знак или пояснение за поверителност.б) Получаващата страна носи отговорност при предаването на неразкритата информация на свои органи или лица, намиращи се под нейна власт, за специфичните цели за изпълнение на настоящото споразумение.в) С предварителното писмено съгласие на страната, предоставяща неразкритата информация, получаващата страна може да разпространява такава неразкрита информация в по-широк кръг от разрешение по буква б). Страните си сътрудничат при изработването на процедури за искане и получаване на предварително писмено съгласие за по-широко разпространение, като всяка страна предоставя одобрението си в границите на позволеното от вътрешните ѝ политики, правила и законодателство.г) Недокументирана, неразкрита или друга поверителна информация, представена на семинари или други срещи между представителите на страните по настоящото споразумение, или информация, произтичаща от персонал, използване на помещения или косвени дейности, е поверителна, когато получателят на тази неразкрита или по друг начин поверителна или привилегирована информация е знаел за поверителния характер на информацията към момента на нейното предаване съгласно буква a).д) Всяка страна полага усилия да гарантира, че неразкритата информация, която получава съгласно букви a) и г), се контролира съгласно правилата, предвидени в настоящото споразумение. Ако някоя от страните узнае или е разумно да се очаква да узнае, че не може да спази разпоредбите за неразпространение, предвидени в букви a) и г), тази страна трябва незабавно да информира другата страна. Впоследствие страните провеждат консултации с оглед приемането на съответни мерки за действие.--------------------------------------------------